מפרץ ניו יורק התחתון

מפרץ ניו יורק התחתון (באנגלית: Lower New York Bay) הוא חלק ממפרץ ניו יורק (מספר 6 במפה שמשמאל), המצוי דרומית למיצר הנארוז, ואשר נפתח אל האוקיינוס האטלנטי, בין סנדי הוק ניו ג'רזי במערב הפתחה לאוקיינוס, לבין בריזי פוינט, ניו יורק, שבקצה המערבי של חצי האי רוקאווי<small>(אנ')</small> ובפתחה המערבית לאוקיינוס.<ref name=":0" />

== גאוגרפיה ==
המפרץ התחתון מוקף באלמנטים הגאוגרפיים הבאים (עם כיוון השעון): בצפון - מיצר הנארוז וגשר ורזנו נרוז; בצפון-מזרח - רובע ברוקלין; במזרח - השרטון שתוחם מדרום את מפרץ Jamaica, והיציאה אל האוקיינוס האטלנטי; מדרום - לְשוֹנית היבשה סנדי הוק ושכונת היילנדס, ניו ג'רזי והחוף הצפוני של ניו ג'רזי; במערב - מפרץ רריטאן ושפך נהר רריטאן; ובצפון מערב - רובע סטטן איילנד<ref name=":0"></ref>.

המפרץ מצוי בשפך נהר הדסון הנשפך אל המפרץ דרך מיצר הנארוז מצפון, וכן נשפכים אליו ממערב נהר רריטאן ומצר ארתור.

מפרץ ניו יורק התחתון מהווה את הכניסה לנמל של ניו יורק-ניו ג'רזי" שמצוי במפרץ ניו יורק העליון, וכן לנמל ניוארק דרך מפרץ ניוארק.
== הגנת המפרץ ונמל ניו יורק ==
בכל הקשור להגנת נמל ניו יורק, לא ניתן להפריד בין ההגנות על המפרץ העליון ועל המפרץ התחתון, כי הם שלובים זה בזה. הגנת המפרץ העליון ונמל ניו יורק הייתה במסגרת פיקוד חיל התותחנים של צבא ארצות הברית<ref name=":1"></ref>. ההגנה התבססה לאורך כל ההיסטוריה של ארצות הברית על מספר מצודות חוף, שמטרתן הייתה להגן באש מפני פלישה למפרץ ניו יורק. קו הגנה ראשון, היה באמצעות מצודות ששלטו באש על מיצר הנארוז שהיווה את הכניסה לנמל ניו יורק. המצודה פורט וודסוורת', מוקמה בסטטן איילנד מתחת לגשר וארזאנו נרוז דהיום, ושלטה באש תותחים לכיוון מזרח ודרום (ובעת הצורך גם לכיוון צפון אל תוך המפרץ העליון). מצודות פורט המילטון ופורט לה פאייט מוקמו בצד המזרחי של המיצר (בברוקלין) ושלטו באש לכיוון מערב ודרום (ולעת הצורך - כנ"ל לכיוון המפרץ העליון). מצודת פורט טילדן שעל השרטון הדרומי של מפרץ ג'מאייקה שלטה באש מערבה, על הכניסה למפרץ התחתון ודרומה ומזרחה על כל כלי שיט שיתקרב למפרץ. מצודת פורט האנקוק שבקצהו הצפוני של סנדי הוק שלטה באש מזרחה על הכניסה למפרץ התחתון ועל כלי שיט במסע התקרבות למפרץ, וצפונה לתוך המפרץ לרבות על מיצר הנארוז. כל המצודות הללו צוידו בתותחים ארוכי וקצרי טווח, שסגרו באש תותחים כל אפשרות חדירה למפרץ (להמחשה, לוו את הקריאה במבט על המפה משמאל).<ref></ref>

על הגנת המפרץ בעת מלחמת העולם השנייה, ראו בפרק "איים במפרץ" להלן.

במהלך המאה ה-20, ובמיוחד החל משנת 1950<ref name=":1" />, עם התפתחותם של כלי הטיס והצוללות, פחתה חשיבותם של המצודות, וההגנה התבססה על אמצעים מודרניים.<ref>Wade, Arthur P. (2011). Artillerists and Engineers: The Beginnings of American Seacoast Fortifications 1794-1815. Mclean, Virginia: CDSG Press</ref>

כל המצודות, למעט מחנה פורט המילטון (שהוא מחנה צבאי פעיל) ופורט לה פאייט שאינו קיים היום, פתוחים לביקורי הקהל הרחב.<ref></ref><ref></ref><ref></ref>

== איכות סביבה ==
לאורך רוב המאה ה-20, איכות המים במפרץ ניו יורק התחתון הייתה ירודה מאד בשל יותר ממאה שנה של זיהום מתוצרת המפעלים בסביבה, וגידול אוכלוסין רחב. מסחר חופי מסורתי, כגון דיג, חקלאות ותיירות, פינה את מקומו לפיתוח דיור רחב ידיים ולעלייה של מפעלי ייצור קרמיקה, כימיקלים וצבעים. יערות ואדמות ביצה נבלעו, והוסבו כדי להתאים לצרכים ולרווחים לטווח קצר של יזמים. בתורו, נגר מזוהם זרם ישירות למפרץ, והרס מערכות אקולוגיות של החוף ומניעת שגשוג אוכלוסיות הדגים, הרכיכות והציפורים<ref name=":1" />.

הודות להעברת חוק המים הנקיים הפדרלי בשנת 1972, איכות המים במפרץ ניו יורק התחתון השתפרה. חקיקה זו של ממשל פדרלי הניחה את הבסיס עבור אנשים רבים, סוכנויות ממשלתיות ועמותות כדי להחזיר את הסביבה למצב משופר יותר, ולבצע שיפורים משמעותיים אם כי איטיים לבריאות המפרץ. למרות שמפרץ ניו יורק התחתון עדיין סובל מבעיות רבות כולל כמויות גבוהות של חיידקי קוליפורם צואה ושפע יתר של זיהום פלסטיק, חיות הבר מצליחות להתקיים בו<ref name=":1" />.

קטעים מקו החוף של המפרץ התחתון הם חלק מאזור הבילוי הלאומי Gateway<ref name=":0" />.

== איים במפרץ ==
ממוזער
מפרץ ניו יורק התחתון כולל את האי הופמן ואת האי סווינבורן הסמוך. שניהם איים מלאכותיים הסגורים לציבור וממוקמים מעט מדרום לקצה המערבי של מיצר הנארוז, ומרוחקים כקילומטר וחצי ממזרח לחוף סאות' ביץ' בסטטן איילנד.<ref></ref>.

האי הופמן נוצר בשנת 1873 והוא נקרא על שם ראש עיריית ניו יורק ומושל מדינת ניו יורק לשעבר ג'ון טי הופמן. האי הופמן משתרע על פני כ-44.5 דונם. האי סווינבורן, שמשתרע על שטח של כ-16 דונם, שוכן מיד מדרום לו<ref name=":2" />. האי סווינבורן נקרא לכבודו של ד"ר ג'ון סווינבורן, מנתח צבאי ידוע במהלך מלחמת האזרחים.<ref></ref>

החל מסוף המאה ה-19 ובתחילת המאה ה-20, שני האיים שימשו כתחנת הסגר, ושיכון למהגרים שנמצאו נושאים מחלות מידבקות כשנחתו באליס איילנד.<ref></ref> בתחילת מלחמת העולם השנייה השתמש צי הסוחר המריני של ארצות הברית בשני האיים כתחנת אימונים (שפעלה כבר החל מ-1938)<ref name=":2" />; בקתות ה-קְווֹנסֶט המעוגלות והארוכות שנבנו בתקופה ההיא, עדיין עומדות באי סווינבורן.

במהלך מלחמת העולם השנייה, השימוש העיקרי בשני האיים היה כמעגן לרשתות נגד צוללות שגִדרו את מפרץ ניו יורק מהאוקיינוס האטלנטי, כדי להרחיק את צוללות האויב<ref name=":2">Kenneth T. Jackson. 1995. The Encyclopedia of New York City. The New-York Historical Society; Yale University Press; 1995. p. 149</ref>. פורט לפאייט היה על אי קטן במיצר הנארוז, ממש ליד חוף ברוקלין. האי הזה הוסר במהלך בניית גשר וורזאנו נרוז, והעמוד המזרחי של הגשר עומד עליו.<ref></ref> קוני איילנד, שהופרד במקור מהחוף הדרומי של ברוקלין על ידי מיצר צר, חוּבַּר מאז לחלקו העיקרי של לונג איילנד בחומר מילוי, וכיום הוא חצי אי, למרות שמו (איילנד - אי).<ref></ref>
== מגדלורים במפרץ התחתון ==
בחופי המפרץ התחתון ובתוכו קיימים 13 מגדלורים:

=== בחופי ניו ג'רזי: ===
* Chapel Hill Rear Range Light - ממוקם בהיילנדס מדרום ללאונרדו, ניו ג'רזי (יחסית עמוק ביבשה).
* Conover Beacon - ממוקם בלאונרדו, ניו ג'רזי, על החוף.
* Great Beds Light - בתוך מפרץ רריטאן מדרום לסטטן איילנד.
* Navesink Twin Lights - צמד מגדלורים הממוקמים על 2 צריחי מצודה עתיקה, בהיילנדס, ניו ג'רזי, ליד כביש הגישה לסנדי הוק.
* Sandy Hook Light - ממוקם בקצה הצפוני של לשונית היבשה סנדי הוק.

=== בחופי ניו יורק ===
* Coney Island Light - בחוף הרחצה קוני איילנד.
* New Dorp Light - בסטטן איילנד, בלב היבשה.
* Princes Bay Light - בסטטן איילנד, בחוף הדרום מערבי שלו.
*Staten Island Light - בסטטן איילנד בלב היבשה.
* Fort Wadsworth Light - בסטטן איילנד, למרגלות המצודה, מעט צפונה לגשר וראזאנו נרוז.

=== בתוך המפרץ ===
* Romer Shoal Light - בלב המפרץ, מצפון לסנדי הוק.
* West Bank Light - בלב המפרץ, מצפון למגדלור הנ"ל.
* Old Orchard Shoal Light - בלב ים, ממערב לשניים הנ"ל.

== ראו גם ==
* מפרץ ניו יורק
* מפרץ ניו יורק העליון

==קישורים חיצוניים==

== ביאורים ==

== הערות שוליים ==

*
ניו יורק התחתון
ניו יורק התחתון
קטגוריה:ניו יורק: גאוגרפיה